作者:無名氏
標題:關雲長千里獨行・紅繡鞋
內容:曹孟德能施謀略，則要你個關雲長牢把鞍橋，咱可便嘴尾相銜緊隨著，暗暗的便埋著軍將，明明的列著槍刀，可休似徐州城失散了。(雲)叔叔，小心在意者。(關末雲)嫂嫂放心，我自知道。(曹末上見住)(做下馬科，雲)壽亭侯兄弟也，怎生不辭而去？(關末雲)丞相勿罪，我不下馬來也。(許褚雲)呀，可早一條計也。(曹末雲)將酒來。(許褚做斟酒科)(曹末遞酒科，雲)雲長，既然你要去也，你下馬來滿飲一杯。(正旦雲)叔叔，你休下馬去。(關末雲)嫂嫂，他與咱送路，他有甚麼歹意？(正旦唱)。